paragraph_text: "Tunnel of Love" je naslovna pjesma Brucea Springsteena s njegova albuma Tunnel of Love iz 1987. Objavljena je kao drugi singl s albuma dostigavši 9. mjesto na Billboardovoj ljestvici Hot 100 u SAD-u. Kao i prvi singl s albuma, "Brilliant Disguise", "Tunnel of Love" je zauzela 1. poziciju na Billboardovoj ljestvici pjesama s rock albuma, čime je Springsteenu to pošlo za rukom dvaput za redom. Singl nije imao toliko komercijalnog uspjeha u drugim zemljama.